জানা গেছে উপজেলা সদরের মেডিক্যাল রোডের সন্নিকোটে একটি বাসায় নুরুল হক তার কলেজ পড়-য়া মেয়ে ও স্ত্রীকে নিয়ে ভাড়া থাকে। সে উপজেলার ফেটগ্রামের  আমির উদ্দিন মৃধার ছেলে নুরুল হক বলে জানা গেছে। সে হালিশহর চট্রগ্রামে দারুল ফুরকান হাফিজিয়া মাদ্রাসায় চাকুরি করে বলে জানা গেছে। দীর্ঘদিন ধরে তার শারীরিক অসুস্থতার কারনে বাড়িতে ফিরে এসে চিকিসা নিতে থাকে। বাড়িতে দীর্ঘ দু মাস থাকাকালে গত কাল বুধবার গভীর রাতে পরিবারের সদস্যরা তাকে বাসায় না পেয়ে খোজাখুজি করতে থাকে। খোজাখুড়ির এক পর্যায়ে সকালে বাড়ি পাশে একটি করমজা গাছের সাথে তার গলায় ফাঁস দেয়া অবস্থায় দেখতে পায়। পরিবারের সদস্য ও স্থানীয়রা মান্দা থানায় সংবাদ দিলে ঘটনাস্থলে পুলিশের এস আই শহিদ তার সঙ্গীয় ফোর্স নিয়ে লাশটি  উদ্ধার করে মর্গে প্রেরণ করেন। এব্যাপারে মান্দা থানায় একটি ইউডি মামলা হয়েছে। নরুল হকের কলেজ পুড়-য়া মেয়ে লীমা জানায়, আমি অনেক রাত পর্যন্ত পড়াশুনায় ব্যস্ত ছিলাম বাবাকে ঘুমাতে না দেখে আমি তাকে ঘুমানোর জন্য বারংবার বলি। বাবা তখন আমাকে বই কেনার টাকা দিতে চায় আমি বলি আগামীকাল বই কেনার টাকা নিব। পড়ালেখা শেষে মেয়ে ঘুমিয়ে পড়লে রাত প্রায় সাড়ে ৩টার দিক তার বাবা বাসার মধ্যে না থাকতে দেখে তার মা হৈ হল্লা করে তার ঘুম ভাঙ্গে। ঘুম ভেঙ্গে তার বাবাকে অনেকে খোজা খুজি করে না পেয়ে সকালে বাড়ির পিছনে একটি গাছের সাথে গালায় ফাঁস  দেওয়া অবস্থায় দেখতে পায়। কিন্তু নুরুলের মা, বোনসহ অন্যান্য আত্বীয় স্বজন বলছে ভিন্ন কথা। যা নিয়ে এলাকায় ঘুম্রজালের সৃষ্টি হয়েছে।